Nogometna reprezentacija Nizozemske

**Nogometna reprezentacija Nizozemske** predstavlja Nizozemsku na međunarodnim nogometnim takmičenjima i pod kontrolom je *nogometnog saveza Nizozemske* (*Koninklijke Nederlandse Voetbalbond- KNVB)*).

## Historija 
300px|mini|desno|260px|{{center|Sastav Nizozemske uoči prve međunarodne utakmice 1905. godine  Nizozemska je svoju prvu utakmicu odigrala 30. aprila 1905. godine u Antwerpenu, Belgija protiv istoimene reprezentacije.

260px|mini|desno|
260px|mini|desno|
desno|260px|mini|

Četiri godine poslije Nizozemska i ovog puta učestvuje na Olimpijadi. U prvom krugu takmičenja Nizozemska je kao i prije četiri godine u svojoj prvoj utakmici igrala protiv domaćina. *Iwar Swensson* u trećoj minuti dovodi domaćine u vodstvo. nakon tog Nizozemska postiže dva gola i rezultatom 2:1 za Nizozemsku završava prvo poluvrijeme. U drugom poluvremenu *Nico Bouvy* postiže svoj drugi gol na utakmici te tako povećava prednost Nizozemskoj. Međutim, utakmica nije bila riješena, Švedska postiže dva gola te rezultatom 3:3 završava regularni dio utakmice. U produžecima *Jan Vos* u prvoj minuti produžetaka postiže svoj drugi gol na utakmici te Nizozemska konačnim rezultatom 4:3 slavi prolazak u drugi krug turnira. U drugom kolu turnira Nizozemska se susreće sa Austrijom. Već u prvom poluvremenu je bilo riješeno pitanje protivnika. Nizozemci su u prvih trideset minuta već vodili sa 3:0. Do kraja poluvremena Austrija postiže gol nade. Ipak, rezultat se u drugom poluvremenu nije mijenjao te Nizozemska prolazi u polufinale. U polufinalu Nizozemska nije mogla mnogo postići protiv Danske. Već na kraju prvog poluvremena Danska je imala tri gola prednosti. Sve što su uspjeli Nizozemci je smanjenje rezultata pri kraju meča za konačnih 1:4. U utakmici za treće mjesto Nizozemska pruža mnogo bolju igru te protiv Finske sa pet datih golova *Jana Vosa* sa visokih 9:0 slavi i osvaja svoju drugu brončanu medalju na Olimpijskim igrama. Treći nastup na Olimpijskim igrama Nizozemska je zabilježila u susjednoj Belgiji. U prvom krugu takmičenja Nizozemska rezultatom 3:0 pobijeđuje Luksemburg. U četvrtfinalu protivnik Nizozemskoj je Švedska. Nakon vodstva Nizozemske Švedska postiže tri gola. Do kraja prvog poluvremena Nizozemska uspjeva postići gol te tako smanjiti zaostatak. U drugom poluvremenu *Ber Groosjohan* postiže drugi gol na utakmici te tako dovodi utakmicu na početak. Petnaest minuta poslije Švedska opet stiže u vodstvo. Dvije minute prije kraja utakmice Nizozemska drugim golom *Jaapa Buldera* izjednačuje rezultat. Nakon regularnog dijela te kod rezultata 4:4 igraju se produžeci. *Jan de Natris* u 115-oj minuti postiže gol za Nizozemsku te konačnim rezultatom 5:4 Nizozemska prolazi u naredni krug turnira. U polufinalu protivnik Nizozemske je bila Belgija. Tri gola Belgijanaca u drugom poluvremenu bila su više nego dovoljna za prolaz. I ovog puta Nizozemska je igrala utakmicu za brončanu medalju. Zbog nemira i protesta koji su vladali Nizozemska je odigrala još jednu utakmicu u borbi za medalje. Ovog puta protivnik je bila Španija. Španija je zasluženo slavila rezultatom 1-3 te Nizozemska na svom trećem nastupu na Olimpijskim igrama treći put osvaja brončanu medalju. 1924. godine u Parizu Nizozemska u svojoj prvoj utakmici Olimpijskih igara pobijeđuje Rumuniju rezultatom 6-0.

260px|mini|desno|

U četvrtfinalu protivnik Nizozemske je bila Irska. Nakon regularnog dijela igre rezultat je bio neriješen, 1:1 te su se igrali produžeci. Svojim drugim golom na utakmici, Ok Formenoy odvodi Nizozemsku u polufinale. Konačan rezultat Nizozemska - Irska 2:1. U polufinalu protivnik je bio Urugvaj. Iako je Nizozemska povela na utakmici, sa dva gola u drugom poluvremenu Urugvaj se plasirao u finale. U utakmici za brončanu medalju, Nizozemska ovog puta biva poražena. Ovog puta Švedska je bila uspješnija i slavi rezultatom 1:3. Četiri godine poslije Nizozemska u Amsterdamu, organizatoru tadašnjih Olimpijskih igara na svom domaćem terenu u prvom kolu voljom žrijeba igrala je protiv Urugvaja, ekipe koja je prije četiri godine osvojila zlatnu medalju i upravo Nizozemsku pobijedila u polufinalu. I ovog puta Urugvaj slavi pobjedu te konačnim rezultatom 0:2 prolazi u naredni krug. Nizozemska se na taj način pred svojim navijačima već u prvom krugu oprašta od nastavka takmičenja.

### Prvo pojavljivanje na Svjetskim prvenstvima 
Prvo svoje pojavljivanje na svjetskim prvenstvima Nizozemska je zabilježila 1934. godine na Svjetskom prvenstvu igranom u Italiji. Nizozemska je u aprilu iste godine igrala kvalifikacione utakmice gdje se uspješno kvalificirala. Prvu utakmicu u kvalifikacijama Nizozemska je igrala protiv Irske. Nizozemska je u Amsterdamu pobijedila rezultatom 5:2. Svoju drugu i posljednju utakmicu u ovim kvalifikacijama Nizozemska je odigrala u Belgiji protiv domaćina. I ovog puta Nizozemska ostvaruje pobjedu rezultatom 4:2. Dvije utakmice, dvije pobjede, prvo mjesto na tabeli i Nizozemska se kvalificirala na svoje prvo svjetsko prvenstvo. 
Svoju prvu utakmicu na svjetskom prvenstvu Nizozemska je odigrala 27-og maja 1934. godine protiv Švicarske. Švicarska je rezultatom 2:3 pobijedila Nizozemsku i kvalificirala se u četvrtfinale svjetskog prvenstva, Nizozemska završava svoj nastup na turniru. Četiri godine poslije, Nizozemska učestvuje i na svjetskom prvenstvu 1938. godine igranom u Francuskoj. U kvalifikacijama, Nizozemska je u dvije utakmice ostvarila pobjedu i remi što joj je bilo dovoljno za prvo mjesto u grupi. U prvoj utakmici u Rotterdamu Nizozemska je rezultatom 4:0 pobijedila Luksemburg. Drugu utakmicu kvalifikacija Nizozemska je igrala u Antwerpenu. Neriješen rezultat protiv domaćina Belgije osigurao je Nizozemskoj put u Francusku. Na svjetskom prvenstvu 1938. Nizozemska je igrala protiv Čehoslovačke. U regularnom dijelu utakmice nije bilo golova te su se igrali produžeci. U produžecima bolja i uspješnija je bila Čehoslovačka. Konačan rezultat Nizozemska - Čehoslovačka 0:3 i kao prije četiri godine Nizozemska se u prvom krugu oprašta od daljnjeg učestvovanja na svjetskom prvenstvu.

260px|mini|desno|
260px|mini|desno|

1948. godine Nizozemska učestvuje na Olimpijskim igrama održanim u Londonu. U preliminarnoj utakmici Nizozemska je u Portsmouthu igrala protiv Irske. Pobjeda Nizozemske rezultatom 3:1 omogućilo je učestvovanje Nizozemske u prvom krugu Olimpijskih igrara. U prvom krugu protivnik je bila ekipa Velike Britanije. 31-og jula 1948. odigrana je utakmica prepuna rezultatskih preokreta. Nakon vodstva Nizozemske Velika Britanija prvo izjednačava rezultat u prvom te potom početkom drugog poluvremena dolazi i u vodstvo golom *Boba Hardistya*.*Bram Appel* svojim drugim golom na utakmici izjednačava rezultat a nedugo zatim Velika Britanija golom *Dennisa Kellehera* opet dolazi u vodstvo. Četiri minute poslije *Faas Wilkes*daje gol za Nizozemsku. Rezultatom 3:3 igrali su se produžeci. *Harry McIlvenny* postiže gol u 111-oj minuti te donosi slavlje Velikoj Britaniji.
Četiri godine poslije Nizozemska učestvuje na Olimpijskim igrama igranim u Helsinkiju. U preliminarnoj utakmici Nizozemska igra sa Brazilom. Iako je Nizozemska povela na toj utakmici do kraja je primila čak pet golova te se već u preliminarnoj fazi oprostila od turnira.

### Doba stagnacije i odsustva sa turnira (1953-1973) 
Od 1953. do 1973. godine slijede godine stagnacije Nizozemske. Na svjetskom prvenstvu 1950 i 1954. godine Nizozemska uopće nije učestvovala. U kvalifikacijama za svjetsko prvenstvo 1958. godine Nizozemska je bila u grupi sa Austrijom i Luksemburgom. Nakon poraza u Beču 2:3, utakmica u Amsterdamu je završena neriješenim rezultatom 1:1. Dvije pobjede protiv Luksemburga nisu bile dovoljne za prvo mjesto i plasman na svjetsko prvenstvo 1958. godine u Švedskoj. Četiri godine poslije u kvalifikacijama za svjetsko prvenstvo igranom u Čileu Nizozemska je bila u grupi sa Mađarskom i Istočnom Njemačkom. Već u prvoj utakmici Mađarska je pokazala svoju moć. U Rotterdamu reultatom 0:3 Mađarska slavi. U drugoj utakmici kvalifikacija Nizozemska je odigrala neriješeno na gostovanju protiv Istočne Njemačke. Utakmica Nizozemska - Istočna Njemačka nije odigrana zbog administrativnih problema, igračima Istočne Njemačke nije bio dozvoljen ulaz u Nizozemsku. Ionako je Mađarska već bila obezbjedila put na svjetsko prvenstvo sa tri upisane pobjede te nije bilo moguće niti matematički da Nizozemska ili Istočna Njemačka sa ovom utakmicom bilo šta promijene na vrhu tabele. Posljednju utakmicu kvalifikacija Nizozemska je odigrala u Budimpešti protiv Mađarske. Konačan rezultat utakmice 3:3. 11-og novembra 1962. Nizozemska je odigrala svoju prvu historijsku utakmicu u kvalifikacijama za Evropsko prvenstvo. Protivnik je bila Švicarska. Rezultatom 3:1 Nizozemska slavi pobjedu. U uzvratnoj utakmici Nizozemska nije dopustila iznenađenje te neriješenim rezultatom 1:1 se kvalificirala u naredni krug kvalifikacija. Protivnik u narednom krugu je bio Luksemburg. Prva utakmica igrana u Amsterdamu završava neriješenim rezultatom 1:1. Treba napomenuti da je Luksemburg bio administrativni domaćin iako se utakmica igrala u Nizozemskoj. Druga utakmica ovih dviju reprezentacija igrala se u Rotterdamu. *Camille Dimmer* postiže dva gola na utakmici za Luksemburg te se Nizozemska oprašta od daljnjeg učestvovanja u kvalifikacijama. U kvalifikacijama za svjetsko prvenstvo 1966. Nizozemska je bila u grupi sa Švicarskom, Sjevernom Irskom i Albanijom. Nakon dvije pobjede protiv Albanije Nizozemska u naredne četiri utakmice osvaja samo dva boda što je bilo dovoljno tek za treće mjesto na tabeli. Nakon poraza u Belfastu te neriješenog rezultata u Rotterdamu protiv Sjeverne Irske uslijedila je utakmica bez golova i u Amsterdamu protiv Švicarske. Nizozemska u ovom slučaju loših rezultata  trebala pobjedu u Bernu za plasman na svjetkso prvenstvo. Ipak, Švicarska slavi rezultatom 1:2 i Nizozemska neuspješno završava kvalifikacioni ciklus. I u kvalifikacijama za Evropsko prvenstvo 1968. Nizozemska zauzima treće mjesto na tabeli. U kvalifikacijama ja svjetsko prvenstvo 1970. godine Nizozemska je bila u grupi sa Bugarskom, Poljskom i Luksemburgom. Zadnje dvije utakmice su bile ključne za Nizozemsku gdje su u Poljskoj doživjeli poraz, te u Rotterdamu odigrali neriješeno sa Bugarskom. U kvalifikacijama za Evropsko prvenstvo 1972. Nizozemska je bila u grupi sa Jugoslavijom, Istočnom Njemačkom i Luksemburgom. Nizozemska je loše startovala u kvalifikacijama. U prve dvije utakmice osvojili su samo jedan bod. Na kraju kvalifikacija Nizozemska završava kao drugoplasirana ekipa na tabeli te Jugoslavija nastavlja kao prvoplasirana ekipa kvalifikacije za Evropsko prvenstvo 1972.

### Godine *totalnog* nogometa 
Za vrijeme 1970-ih izmislila je *Totalni nogomet*. Predvođeni izvrsnim nacionalnim igračima Johanom Cruijffom i Rinusom Michelsom, postigli su uspjeh od dva uzastopna finala svjetskog prvenstva, 1974. i 1978. Ali imali su nesreću da jedini u historiji dva SP-a zaredom igraju i gube finale protiv domaćina takmičenja. Na EP-u u Njemačkoj 1988. Nizozemci su postali šampioni. U finalu su svladali Sovjetski Savez sa 2:0, a golove su postigli Ruud Gullit i Marco van Basten. Van Bastenov gol definitivno je jedan od najboljih svih vremena. Izvrsnog golmana SSSR-a Rinata Dasajeva svladao je volejom iz mrtvog ugla, iz pozicije iz koje je gotovo nemoguće zatresti mrežu. Momčad se ojačala nakon osvojenog EP-a 1988., došli su u polufinale EP-a 1992, 2000. i 2004, a na SP-u 1998. bili su četvrti. Na SP 2010. osvajaju fantastično drugo mjesto. U finalu su izgubili od Španije.

### Novija historija 
Na Euru 2000. Nizozemska je kao suorganizator takmičenja došla do polufinala. Nakon grupne faze izbacili su Jugoslaviju u četvrtfinalu, pobijedivši ih čak 6:1. Patrick Kluivert postigao je 3 gola. U polufinalu izbacila ih je Italija, nakon boljeg izvođenja penala.

Nizozemska je senzacionalno propustila Svjetsko prvenstvo u Japanu i Koreji. Zapeli su u kvalifikacijskoj grupi s Portugalom i Republikom Irskom. Na Euru 2004. došli su do polufinala, gdje ih je izbacio Portugal. Prošli su grupu u kojoj su bili još Njemačka, Češka, i Latvija a u četvrtfinalu su izbacili Švedsku nakon boljeg izvođenja penala. Svjetsko prvenstvo 2006. u Njemačkoj su lako izborili, dobili su 10 utakmica i samo 2 remizirali, i to, zanimljivo, obje sa Makedonijom, koja im u tom kvalifikacijskom ciklusu očito nije ležala. Redom su stradavali Češka, Finska, Andora, Rumunija i Armenija.

Na Svjetskom prvenstvu u Njemačkoj došli su do osmine finala, gdje ih je izbacio Portugal.

Na Euru 2008. u Austriji i Švicarskoj bili su u grupi smrti, uz Italiju, Francusku i Rumuniju. Prosto su "pomeli" svoje protivnike, Italiju 3:0, "trikolore" 4:1, dok su se poigrali i sa Rumunima sa 2:0. U četvrtfinalu su ih zaustavili Rusi, što je bila senzacija.

Na SP-u u Južnoafričkoj Republici 2010. bili su smješteni u grupu s Danskom, Kamerunom i Japanom. Nakon prolaska grupne faze čekao ih je Slovačka, koju su pobijedili 2:1. U četvrtfinalu su izbacili veliki Brazil, također 2:1, u polufinalu Urugvaj 3:2, da bi u finalu izgubili od Španije 1:0.

Nizozemska je na Euro 2012 došla više nego superiorno, sa gol-razlikom +29, ostavivši iza sebe Švedsku. Na Euru su ponovno dobili grupu smrti, u kojoj su bili Njemačka, Danska i Portugal. U prvoj utakmici su iznenađujuće izgubili od Danske, sa 1:0, dok su u drugoj ne baš tako neočekivano izgubili od Njemačke 2:1. U trećoj utakmici izgubili su 2:1 od Portugala i iznenađujuće ispali bez osvojenog boda. Izvještaji su vrištali o nizu sukoba unutar momčadi. Selektor Van Marwijk tih je dana bio pod velikim pritiskom koji je na kraju rezultovao ostavkom. Novi selektor postao je Louis Van Gaal, koji je potpisao ugovor do kraja Svjetskog prvenstva 2014. godine u Brazilu. Ovo mu je drugi put da vodi Oranje, prvi put je reprezentaciju svoje zemlje vodio od 2000. do 2002. godine, ali tada i nije bio baš uspješan. Naime, nije ih odveo na SP 2002. godine u Japan i Južnu Koreju.

## Nastupi na turnirima 
### Nastupi na *Svjetskim prvenstvima* 
### Nastupi na *Evropskim prvenstvima* 
### Nastupi na *Olimpijskim igrama* 
## Utakmice 
### Kvalifikacije za EP 2016. 
### Kvalifikacije za SP 2018. 
### Kvalifikacije za EP 2020. 
## Trenutni sastav 
Datum: 17. septembar 2017.

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

### Nedavni pozivi u reprezentaciju 
Nogometaši koji su u zadnjih 12 mjeseci igrali za reprezentaciju ili bili pozivani:

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

## Selektori 
*  Cees van Hasselt 1905–1908
*  Edgar Chadwick 1908–1913
*  Jimmy Hogan 1910
*  Tom Bradshaw 1913
*  Billy Hunter 1914
*  Jack Reynolds 1919
*  Fred Warburton 1919–1923
*  Jim Waites 1921
*  Bob Glendenning 1923
*  Billy Townley 1924
*  J.E. Bollington 1924
*  Bob Glendenning 1925–1940
*  Karel Kaufman 1946

*  Jesse Carver 1947–1948
*  Tom Sneddon 1948
*  Karel Kaufman 1949
*  Jaap van der Leck 1949–1954
*  Karel Kaufman 1954–1955
*  Friedrich Donenfeld 1955
*  Max Merkel 1955–1956
*  Heinrich Müller 1956
*  Friedrich Donenfeld 1956–1957
*  George Hardwick 1957
*  Elek Schwartz 1957–1964
*  Denis Neville 1964–1966
*  Georg Keßler 1966–1970

*  František Fadrhonc 1970–1974
*  Rinus Michels 1974
*  George Knobel 1974–1976
*  Jan Zwartkruis 1976–1977
*  Ernst Happel 1977–1978
*  Jan Zwartkruis 1978–1981
*  Kees Rijvers 1981–1984
*  Rinus Michels 1984–1985
*  Leo Beenhakker 1985–1986
*  Rinus Michels 1986–1988
*  Thijs Libregts 1988–1990
*  Leo Beenhakker 1990
*  Rinus Michels 1990–1992

*  Dick Advocaat 1992–1995
*  Guus Hiddink 1995–1998
*  Frank Rijkaard 1998–2000
*  Louis van Gaal 2000–2002
*  Dick Advocaat 2002–2004
*  Marco van Basten 2004–2008
*  Bert van Marwijk 2008–2012
*  Louis van Gaal 2012–2014
*  Guus Hiddink 2014–2015
*  Danny Blind 2015–2017
*  Dick Advocaat 2017
*  Ronald Koeman 2018–2020
*  Frank de Boer 2020–

Rinus Michels op persconferentie ivm vertrek van bondscoach Kees Rijvers en diens opvolging, Bestanddeelnr 933-1361.jpg|
Bondscoach Thijs Libregts, Bestanddeelnr 934-4425.jpg|
Dick Advocaat 2011 Russia.jpg|
Hiddink Euro 2008.jpg|
Danny Blind looking up.jpg|
Ronald Koeman (2014) (cropped).jpg|
FrankBoer.JPG|

## Statistika igrača 
Zadnja izmjena 9. februar 2014.

### Najviše nastupa 

Edwin van derSar playing for MUFC cropped.jpg|
Giovanni van Bronckhorst 005.jpg|
Clarence Seedorf Emirates Cup 2010.jpg|
Rafael van der Vaart Real Madrid.jpg|

### Najbolji strijelci 

Arsenal v Stoke City FC - Robin Van Persie penalty cropped.jpg|
Dennis Bergkamp Euro '96.jpg|
RVN chelsea.jpg|
Huntelaar Oranje 9.jpg|

## Dresovi kroz historiju 
### Domaći dresovi 
### Gostujući dresovi 
## Reference 
## Vanjski linkovi 
* Zvanična stranica nogometnog saveza Nizozemske
* Nizozemska  na zvaničnoj stranici FIFA-e
* Nizozemska  na zvaničnoj stranici UEFA-e
* Rezultati nogometne reprezentacije Nizozemske na rsssf.com
* Spisak igrača sa najviše nastupa za Nizozemsku na rsssf.com
* Seletori Nizozemske na rsssf.com
* Historija nogometne reprezentacije Nizozemske na voetbalstats.nl
* Historija Nizozemske na SP 1974. na easynet.co.uk
* Historija Nizozemske na SP 1978. na holland78.net

*